                                               Z A P I S NI K  

Sa  11.sjednice Općinskog vijeća Općine Brestovac koja je održana 26. listopada
 2018. godine s početkom u 19,00 sati u općinskoj vijećnici Općine Brestovac.

Nazočni članovi Općinskog vijeća: Tomislav Čočić (HDZ),Tomo Vrhovac (HDZ), Jozo Ilić (HDZ), Zvonko Rodić (HDZ), Tihomir Despot (HDZ), Drago Stojčević (Koalicija SDP,HSS,HSU,HL), Ivan Đurčević (HDZ),  Slavko Lončarević (Koalicija SDP,HSS,HSU,HL),Ivan Kovačević (HDZ), Josip Pavić (HDZ), Darko Markanjević (HDZ) i

Domagoj Stojaković (HDZ) nazočan nakon zaključene prve točke dnevnog reda.
Nenazočni: Siniša Dragaš (HDZ), opravdao svoj izostanak i Marija Končar-Grgić (Koalicija SDP,HSS,HSU,HL).

Ostali nazočni: Zdravko Mandić, općinski načelnik, Jozo Buće zamjenik općinskog načelnika i predstavnik medija novinar Zdravko Tadić.

Zapisničarka: Marija Barunović 

Utvrđeno je da je prisutno 11 od ukupno 14 vijećnika, te se može započeti s radom po predloženom d n e v n o m  r e d u:

Sjednicu vodi predsjednik Općinskog vijeća Tomo Vrhovac, pozdravlja sve nazočne te predlaže slijedeći dnevni red s nadopunom u točki 4.:
· Usvajanje zapisnika s prethodne sjednice Općinskog vijeća

1. Polugodišnje Izvješće o radu načelnika za razdoblje I do VI mjesec 2018.godine  
2. Prijedlog Odluke o sastavu i strukturi postrojbe civilne zaštite Općine Brestovac
3. Imenovanje sudaca porotnika

4. Prijedlog Odluke o proglašenju statusa nerazvrstane ceste-javnog dobra u općoj uporabi u k.o. Orljavac i k.o. Podsreće

-Usvajanje zapisnika s prethodne sjednice Općinskog vijeća

Za riječ se javio vijećnik Slavko Lončarević, predlaže da se za naredno razdoblje u zapisnik uvede točka različito, odnosno vijećnička pitanja, te da ista budu notirana u zapisniku, da se zna što je tko pitao i kakav odgovor dobio dodao je. Nakon kraće rasprave, prijedlog je usvojen, 
Zatim je zapisnik sa desete sjednice Općinskog vijeća Općine Brestovac koja je održana 30.kolovoza 2018.godine jednoglasno usvojen, te se prešlo na rad po utvrđenim točkama dnevnog reda.
TOČKA 1. Polugodišnje Izvješće o radu načelnika za razdoblje I-VI mjesec 2018.godine
Predsjednik Općinskog vijeća Tomo Vrhovac, daje riječ općinskom načelniku Zdravku Mandiću da ukratko obrazloži polugodišnje izvješće o radu za prvih šest mjeseci 2018.godine. 

Općinski načelnik ukratko iznosi da je prema Statutu Općine Brestovac a u skladu s novim zakonskim obvezama dužan dva puta godišnjepodnijeti izvješće o svom radu Općinskom vijeću. 

Polugodišnje izvješće o radu čine prijedlozi općih akata vezanih za proračun općine i komunalne djelatnosti, kao i godišnji programi održavanja i gradnje objekata i uređaja komunalne infrastrukture te ostali akti.zatim u izvještanjom razdoblju završeni su radovi na obnovi zgrade općine, geodetsko-katastarske usluge u svrhu izrade katastra nekretnina za k.o. Daranovci i k.o, Zakorenje.
Financijski najveće  investicije, projekti i aktivnosti bile su: Rekonstrukcija nerazvrstane ceste NC Nurkovac-Ulica Stari Brestovac, izgradnja dijela kanalizacijske mreže u naselju Nurkovac te adaptacija mjesnog doma u Orljavcu. Značajno je još napomenuti i tehničku dokumentaciju za ishođenje građevne dozvole za izgradnju pješačke i biciklističke staze uz državnu cestu DC 51, te rekonstrukcija nerazvrstane ceste Podsreće-Milivojevci.    
 Program raspolaganja državnim poljoprivrednim zemljištem  nije donesen do roka utvrđenog Zakonom, a razlog je što nam nije dostavljena cjelovita zatražena dokumentacija potrebna za izradu istog. Također su izvršavane  potpore, subvencije  i pomoći iz proračuna za izvještajno razdoblje te programi javnih potreba u pojedinim djelatnostima (socijalna skrb, šport, udruge proizašle iz Domovinskog rata, neprofitne udruge i dr.) dodao je općinski načelnik.

 Zatim je pod ovom točkom dnevnog reda otvorena rasprava. U raspravi sudjelovali vijećnici: Slavko Lončarević, Darko Markanjević i Jozo Ilić.. Jednoglasno dvanaest (12) za usvojeno je 

Vijećnik Slavko Lončarević je postavio pitanja glede predizborne kampanje i strateških važnih investicija  kao akumulacijsko jezero u Kamenskoj, odmaralište Zvečevo, tunel na kroz Gaišća i Daranovce za izalazak na brzu magistralnu cestu te planinarski dom u Orljavcu. Navodi da je prošlo već pola mandata a od predizbornih obećanja i „našeg Lojze“ koji će se to učinit nema ništa (naš Lojzo =aludira na župana Alojza Tomaševića). Odgovorio je općinski načelnik da sve nabrojene investicije niti jesu niti će biti u proračunu Općine Brestovac jer su po svojoj kategoriji isključivo projekti u nadležnosti Hrvatskih cesta i Hrvatskih voda te sama projektna dokumentacija za iste traje po više godina ali ono što se sigurno zna da je tunel za brzu cestu ucrtan u mape HC i da će sigurno za dogledno vrijeme taj projekat zaživit. Akumulacija Kamensko je neizvediva zbog staništa leptira a hotel Zvečevo je u privatnom vlasništvu tvrtke Končar. Vijećnik Darko Markanjević je pokušao podsjetiti vijećnika Slavka Lončarevića da su projekti planinarski dom u Orljavcu i vatrogasni dom u Brestovcu bili u paketu predloženi na natječaju pri MRRIEU, ali je samo projekat vatrogasni dom Brestovac na tom natječaju prošao i tek će se sada krenuti u realizaciju istog. Vijećnik Jozo Ilić je pozdravio sve poduhvate koje općina Brestovac i općinski načelnik ulažu za boljitak življenja na ovom području jer vidljivo je da se zacrtani projekti realiziraju kao dom u Orljavcu, brza cesta i tunel su ucrtani u mape HC, te također pozdravlja prošlotjedno druženje u Gučanama.   

Polugodišnje izvješće o radu načelnika Općine Brestovac za razdoblje sijećanj-lipanj 2018.godinu u predloženom pismenom obliku je jednoglasno usvojeno.

TOČKA 2. Prijedlog Odluke o sastavu i strukturi postrojbe civilne zaštite Općine Brestovac 

Pod ovom točkom dnevnog reda predsjednik Općinskog vijeća Tomo Vrhovac daje riječ općinskom načelniku da ukratko obrazloži  prijedlog Odluke o sastavu i strukturi postrojbe civilne zaštite općine Brestovac.
Općinski načelnik ukratko obrazlaže da se ovom odlukom utvrđuje sastav i struktura postrojbe civilne zaštite za provedbu mjera i aktivnosti iz djelokruga sustava civilne zaštite u velikim nesrećama i katastrofama te otklanjanju posljedica terorizma i ratnih razaranja. Postrojba civilne zaštite opće namjene broji 18 pripadnika a po strukturi je upravljačka skupina i dvije operativne skupine. Upravljačka skupina sastoji se od dva pripadnika. Operativne skupine broje po 8 pripadnika. Za potrebe  popunjavanja postrojbi civilne zaštite mogu se kroz suradnju uključiti pojedine udruge putem javnog poziva da uključe sve zainteresirane građane da sudjeluju u sustavu civilne zaštite kao potencijalni obveznici za raspoređivanje u postrojbe CZ kao što su pohađanja osposobljavanja, sudjelovanje u vježbama i slično. 
Zatim je otvorena rasprava. U raspravi se uključio Slavko Lončarević s prijedlogom da se sav ovaj trošak glede opremanja izbjegne i sve prepusti na nadležnost vatrogascima jer ionako oni uvijek idu prvi na teren kad su u pitanju elementarne nepogode i požari, dodao je.

Odgovorio je općinski načelnik da bi to bio dobro ali ne može, jer smo po Zakonu o sustavu civilne zaštite obvezni ustrojiti postrojbu civilne zaštite, u protivnom podliježemo sankcijama.

 Zatim je ova Odluka o sastavu i strukturi postrojbe civilne zaštite općine Brestovac dana na glasovanje, te je jednoglasno (13 za) usvojena u predloženom pismenom obliku.

TOČKA 3. Imenovanje sudaca porotnika
Pod ovom točkom dnevnog reda vijećnici nisu imali prijedloge za imenovanje sudaca porotnika Općinskog suda u Požegi, te će to učiniti naknadno do iduće sjednice Općinskog vijeća.

TOČKA 4.Prijedlog Odluke o proglašenju statusa nerazvrstane ceste-javnog dobra u općoj uporabi u k.o. Orljavac i k.o. Podsreće
Pod ovom točkom dnevnog reda općinski načelnik je iznio razlog upisivanja stvarnog stanja navedene nerazvrstane ceste na temelju odgovarajućeg geodetskog elaborata u katastru nekretnina i zemljišnim knjigama kao nerazvrstane ceste javnog dobra u općoj uporabi i kao neotuđivo vlasništvo Općine Brestovac.

Prijedlog Odluke o proglašenju statusa nerazvrstane ceste –javnog dobra u općoj uporabi u k.o. Orljavac i k.o. Posreće jednoglasno (13 za) je usvojen u predloženom pismenom obliku.

Zatim se prešlo na obavijesti i vijećnička pitanja.

Općinski načelnik je ukratko prezentirao projekat“ Znanjem do zaposlenja“  u kojem će se do 70 nezaposlenih osoba sa područja naše županije dobiti priliku za usavršavanje osobnih i stručnih vještina, te na taj način i mogućnost zapošljavanja. Riječ je o prekvalifikacijama za fasadera, knjigovođu, konobara, kozmetičara, njegovateljicu, tesara, zidara i rukovatelja građevinskim strojevima za mlade do 29 godina nezaposlene iznad 6 mjeseci i osobe starije od 30 godina nezaposlene iznad 12 mjeseci.
Upućen je i poziv svim vijećnicima od Matice Umirovljenika za svečano druženje u vatrogasnom domu Orljavac u 13, sati za 28.10.2018.godine. 

Budući da nemamo notiranu točku različito vijećnik Slavko Lončarević je ipak tražio da mu se odgovori na slijedeće: Da li Općina Brestovac ima komunalnog redara, datumom kad je počeo s radom, kolika mu je mjesečna plaća i da li je to zapošljavanje (financijski) opravdano u proračunu Općine.  

Odgovorio je općinski načelnik, da imamo zaposlenu osobu kao komunalnog redara koja je započela s radom 10. rujna 2018.godine, mjesečna neto plaća je do 3.700,oo kuna, predviđena su novčana sredstva u proračunu i naravno potreban nam je komunalni redar i po Zakonu o komunalnom gospodarstvu i po teritorijalnom ustroju i površini same općine (272 km2).
Ovim je dnevni red iscrpljen, te je sjednica zaključena u 20,05 sati.

Zapisnik vodila:                                     PREDSJEDNIK

Marija Barunović                      OPĆINSKOG VIJEĆA  OPĆINE

                                                               B R E S T O V A C

                                                                  Tomo Vrhovac
